Ikaisukirjelmä Nro 1 alustavaan talousarvioesitykseen vuodelle 2002 - Pääluokka VIII B - Euroopan tietosuojavaltuutettu - Pääluokka III – Komissio /* SEK/2001/1467 lopull. */





IKAISUKIRJELMÄ NRO 1 ALUSTAVAAN TALOUSARVIOESITYKSEEN VUODELLE 2002 - PÄÄLUOKKA VIII B - EUROOPAN TIETOSUOJAVALTUUTETTU - PÄÄLUOKKA III - KOMISSIO (komission esittämä) Euroopan komissio ottaa huomioon - Euroopan yhteisön perustamissopimuksen 272 artiklan, - Euroopan hiili- ja teräsyhteisön perustamissopimuksen 78 artiklan, - Euroopan atomienergiayhteisön perustamissopimuksen 177 artiklan, - Euroopan yhteisöjen yleiseen talousarvioon sovellettavan, 21 päivänä joulukuuta 1977 annetun varainhoitoasetuksen [1] 14 artikla, sellaisena kuin se on viimeksi muutettuna 9 päivänä huhtikuuta 2001 annetulla asetuksella N:o 762/2001 [2], [1] EYVL L 356, 31.12.1977, s. 1. [2] EYVL L 111, 20.4.2001, s. 1. ja esittää budjettivallan käyttäjälle oikaisukirjelmän nro 1 alustavaan talousarvioesitykseen varainhoitovuodelle 2002 jäljempänä esitettyjen perustelujen mukaisesti. *** Tämän oikaisukirjelmän rahoitusta koskeva tekninen liite laaditaan erikseen. SISÄLLYSLUETTELO PERUSTELUT 1. Yleistä 1.1. Euroopan tietosuojavaltuutettu 1.2. Schengenin tietojärjestelmä - SIS II 2. Virat ja rahoitus pääluokkaan VIII B - Euroopan tietosuojavaltuutettu 2.1. Oikeusperusta 2.2. Henkilöstötaulukko 2.3. Määrärahat 2.3.1. Euroopan tietosuojavaltuutetun ja apulaistietosuojavaltuutetun palkka 2.3.2. Sihteeristön henkilöstö 2.3.3. Infrastruktuuri 2.3.4. Yhteenvetotaulukko 3. Määrärahapyyntö pääluokkaan III - valtuutus kehittää SIS II (Schengenin tietojärjestelmä) TULOTAULUKKO MENOTAULUKKO PERUSTELUT 1. Yleistä Ehdotus koskee talousarvion eri pääluokkia. Sen ensimmäinen osa koskee alaluokan VIII B luomista Euroopan tietosuojavaltuutetun perustamiseksi ja toinen toisen sukupolven Schengenin tietojärjestelmän (SIS II) kehittämistä. Oikaisukirjelmään sisältyvien menojen kokonaismäärä on 1 793 000 euroa ja tulojen kokonaismäärä 176 997 euroa. 1.1. Euroopan tietosuojavaltuutettu Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetussa Euroopan parlamentin ja neuvoston asetuksessa (EY) N:o 45/2001 [3] (jäljempänä 'asetus') säädetään riippumattoman valvontaviranomaisen perustamisesta. Viranomaisen tehtävä on valvoa asetuksen säännösten soveltamista. Viranomaista kutsutaan Euroopan tietosuojavaltuutetuksi (jäljempänä 'tietosuojavaltuutettu') ja häntä avustaa apulaistietosuojavaltuutettu. [3] EYVL L 8, 12.1.2001, s. 1. Asetuksen perusteella komissio esitti 18 päivänä heinäkuuta 2001 ehdotuksen Euroopan parlamentin, neuvoston ja komission päätökseksi Euroopan tietosuojavaltuutetun ja apulaistietosuojavaltuutetun tehtävien hoitamista koskevasta ohjesäännöstä ja yleisistä ehdoista [4]. Komissio korostaa siinä päättäneensä toteuttaa tarvittavat toimenpiteet, jotta Euroopan tietosuojavaltuutettu voisi aloittaa toimintansa mahdollisimman pian, ja pyrkivänsä vaikuttamaan erityisesti talousarviomenettelyyn, jotta nimitettävä tietosuojavaltuutettu saisi käyttöönsä tehtäviensä toteuttamiseen tarvittavan henkilöstön ja rahoituksen aloittaessaan virassa. [4] KOM(2001) 411 lopullinen. Perustamissopimuksen mukaan kukin toimielin arvioi tarpeensa ja tekee budjettivallan käyttäjälle rahoitusta koskevat pyynnöt. Tämä tarkoittaa, että oikeastaan tietosuojavaltuutetun olisi esitettävä tämä pyyntö omien arvioidensa mukaisesti ja otettava siitä vastuu. Se, että tietosuojavaltuutettua ei ole vielä nimitetty, ei kuitenkaan saa olla este riittävien määrärahojen varaamiselle tietosuojavaltuutettua varten unionin yleisessä talousarviossa vuodelle 2002, jotta hän voi aloittaa toimintansa välittömästi aloittaessaan virassa. Tämän vuoksi komissio esittää tämän oikaisukirjelmän. Komissio esittää näin ollen budjettivallan käyttäjälle tämän, vuoden 2002 alustavaa talousarvioesitystä (ATE) koskevan oikaisukirjelmän, johon sisältyy ennakkoarvio tietosuojavaltuutetun tarvitsemista resursseista ja joka on laadittu edellä mainitun päätösehdotuksen perusteella. Arvioissa on oletettu, että Euroopan parlamentin hallintoyksiköt hoitavat osan tietosuojavaltuutetun hallinnollisista tehtävistä samaan tapaan kuin ne hoitavat Euroopan oikeusasiamiehen hallinnollisia tehtäviä. Jos näin ei ole, lisähenkilöstön tarve voi olla 5 uutta virkaa. Tämä oikaisukirjelmä koskee ainoastaan perustamisvuotta 2002, jolloin 15 virasta aiheutuvat kokonaismenot ovat 1 526 000 euroa ja kokonaistulot 137 000 euroa. Keskipitkällä aikavälillä virkoja tulee olemaan 21, ja kokonaismenot 2 899 000 euroa ja kokonaistulot 319 000 euroa [5]. [5] Laskentaperusteena on nykyisellä palkkatasolla 1 A4 + 1 A5 + 1 B5 + 1 B3 + 1 C3 + 1 C4 niiden 15:n lisäksi, jotka sisältyvät tähän asiakirjaan. 1.2. Schengenin tietojärjestelmä - SIS II Schengenin säännöstö, joka Amsterdamin sopimuksen voimaantulon yhteydessä otettiin Euroopan unionin kehykseen, sisältää toimenpiteet, joilla tavoitteena oleva sisärajojen poistaminen EU:n alueelta voidaan toteuttaa. Schengenin tietojärjestelmä (SIS) on keskeinen tekijä sisärajattoman Schengenin alueen toiminnassa. On päätetty kehittää toisen sukupolven SIS (SIS II), jotta ehdokasmaat voidaan ottaa mukaan tietojärjestelmään ja voidaan ottaa käyttöön uusia toimintoja. Amsterdamin sopimuksella muutettiin kolmatta pilaria koskevia talousarvioperiaatteita. Ennen Amsterdamin sopimusta kolmanteen pilariin liittyvien toimintamenojen ottaminen yhteisön talousarvioon edellytti yksimielisyyttä, ja jos yksimielisyyttä ei saavutettu, jäsenvaltioiden oli vastattava rahoituksesta. Nyt tilanne on muuttunut: jäsenvaltioiden järjestämä rahoitus edellyttää yksimielisyyttä, ja jos yksikin jäsenvaltio on sitä vastaan, menot rahoitetaan automaattisesti yhteisön talousarviosta (ks. Euroopan unionista tehdyn sopimuksen 41 artiklan 3 kohta). Näin tapahtui ensimmäisen kerran oikeus- ja sisäasioiden neuvoston kokouksessa 28 ja 29 päivänä toukokuuta. Koska jäsenvaltioiden rahoituksesta ei vallinnut yksimielisyyttä, neuvosto totesi, että SIS II:n kehittäminen rahoitetaan yhteisön talousarviosta vuodelle 2002. Budjettineuvosto otti 20 päivänä heinäkuuta momenttiin B5-840 - Schengen 950 000 euroa SIS II:n käynnistämisen rahoittamiseksi. Koska kyseessä on mittava uusi tehtävä, josta neuvosto päättää, mutta jota komissio hallinnoi, komissio pyytää budjettivallan käyttäjää ottamaan vuoden 2002 talousarvioon määrärahat SIS II:n kehittämistyöhön tarvittavaa lisähenkilöstöä varten. Koska alustavassa talousarviossa ei ole määrärahoja momentille B5-840 eikä sitä koskevia hallinnollisia resursseja (267 000 ¬), määrärahat on sisällytetty tähän oikaisukirjelmään. 2. Virat ja rahoitus pääluokkaan VIII B - Euroopan tietosuojavaltuutettu 2.1. Oikeusperusta Asetuksen 43 artiklan 2 kohdan mukaan budjettivallan käyttäjä varmistaa, että Euroopan tietosuojavaltuutetulla on käytössään tehtäviensä suorittamista varten tarvittava henkilöstö ja rahoitus. Asetuksen 43 artiklan 3 ja 4 kohdassa säädetään, että Euroopan tietosuojavaltuutettua avustaa sihteeristö ja että Euroopan tietosuojavaltuutetun talousarvio otetaan erillisenä kohtana Euroopan unionin yleisen talousarvion pääluokkaan VIII. Tässä oikaisukirjelmässä ehdotetaan kyseisen budjettikohdan perustamista. Talousarviokehys perustuu pääasiassa vuoden 2002 talousarvioesityksen Euroopan oikeusasiamiestä koskeviin lukuihin, koska oikeusasiamiehen toimisto on kokonsa ja luonteensa puolesta hyvä vertailukohta. 2.2. Henkilöstötaulukko Euroopan tietosuojavaltuutettu ja apulaistietosuojavaltuutettu ovat kyseisen elimen jäseniä eikä heitä näin ollen mainita henkilöstötaulukossa. Tietosuojavaltuutetun sihteeristön osalta lähtökohtana on ollut komission vuonna 1999 esittämään alkuperäiseen asetusehdotukseen sisältyvä arvio toimiston henkilöstö- ja rahoitustarpeista. Tuolloin tietosuojavaltuutetun toimiston henkilöstön todennäköiseksi kokonaismääräksi suunniteltiin 10:tä virkaa, joista 6 olisi ura-alueella A, 2 ura-alueella B ja 2 ura-alueella C. On kuitenkin huomattava, että tietosuojavaltuutetulle määrätyt tehtävät ovat muuttuneet monin tavoin komission vuonna 1999 tekemästä ehdotuksesta ja että muuttunut työmäärä merkitsee arvioiden tarkistamista, jotta tietosuojavaltuutetun resurssit vastaisivat hänen uusia tehtäviään. Syyt tähän ovat seuraavat: * Nyt asetuksen 33 artiklan mukaan jokainen yhteisöjen toimielinten tai elinten palveluksessa oleva voi esittää tietosuojavaltuutetulle asetuksen säännösten väitettyä rikkomista koskevan kantelun tarvitsematta osoittaa, että asia vaikuttaa hänen tehtäviinsä. Soveltamisalan laajentaminen saattaa johtaa kantelujen määrän lisääntymiseen, mikä voi edellyttää henkilöstön vahvistamista 0,25 A-viralla, 0,25 B-viralla ja 0,50 C-viralla. * Asetuksen 46 artiklan f kohdan ii alakohdassa säädetään tietosuojavaltuutetun velvollisuudesta tehdä yhteistyötä Euroopan unionista tehdyn sopimuksen VI osaston nojalla perustettujen tietosuojasta huolehtivien valvontaelinten kanssa erityisesti parantaakseen niiden sääntöjen ja menettelyjen soveltamisen yhdenmukaisuutta, joiden noudattamisesta huolehtiminen on annettu mainittujen elinten tehtäväksi. Tämä todennäköisesti lisää tietosuojavaltuutetun työmäärää, mikä puolestaan saattaa edellyttää lisähenkilöstöä, jonka määrä on arviolta 0,50 A-virkamiestä ja 0,25 B-virkamiestä. * Asetuksen 12 artiklan 2 kohdassa säädetään, että tietosuojavaltuutettua on kuultava, jos poiketaan rekisterinpitäjän velvollisuudesta antaa rekisteröidylle tietoja tietojen käsittelystä, jos tietoja ei ole saatu rekisteröidyltä itseltään. Lisäksi asetuksen 19 artiklan mukaan tietosuojavaltuutettu voi myöntää poikkeuksia rekisteröidyn oikeuteen olla joutumatta automaattisten yksittäispäätösten kohteeksi. Tällaisissa tapauksissa on toteutettava tarvittavat suojatoimet. Nämä muutokset vaikuttavat tietosuojavaltuutetun tehtävään määritellä, perustella ja julkaista tietyntyyppistä tietojenkäsittelyä koskevat poikkeukset, suojatoimet, luvat ja ehdot, kuten asetuksen 46 artiklan h alakohdassa säädetään. Vaikutus tietosuojavaltuutetun henkilöstöön voidaan arvioida olevan 0,75 A-virkaa, 0,25 B-virkaa ja 0,25 C-virkaa. * Asetuksen 46 artiklan i alakohdassa mainitaan tietosuojavaltuutetun velvollisuus järjestää keinot päästä tietosuojasta vastaavien henkilöiden pitämiin käsittelytoimia koskeviin rekistereihin. Asetuksen 45/2001 26 artiklan mukaan kuka tahansa saa suorittaa kyselyjä näistä rekistereistä suoraan tai välillisesti tietosuojavaltuutetun kautta. Jotta rekisteröidyt voisivat todella päästä näihin rekistereihin, tietosuojavaltuutetun on suunniteltava ja järjestettävä tietosuojasta vastaavien henkilöiden pitämien rekisterien järjestelmä ja menettelyt, joilla näistä rekistereistä saa tietoja, sekä hoitaa ja täyttää yksittäiset pyynnöt päästä näihin rekistereihin, jos rekisteröidyt pyytävät pääsyä tietosuojavaltuutetun kautta. Nämä uudet tehtävä lisäävät tietosuojavaltuutetun henkilöstötarpeita arviolta 0,25 A-viralla, 1 B-viralla ja 0,50 C-viralla. * Asetuksen 27 artiklan mukaan tietosuojavaltuutetun on tarkastettava ennakolta ne käsittelyt, joihin saattaa liittyä erityisiä rekisteröityjen oikeuksiin ja vapauksiin liittyviä vaaroja käsittelyjen luonteen, laajuuden tai tarkoitusten vuoksi. Tämän uuden laajemman sanamuodon mukaan tietosuojavaltuutetun suorittama ennakkotarkastus ei enää edellytä, että käsittelyt ovat tietosuojavaltuutetun laatimassa luettelossa. Tämä laajentaa tietosuojavaltuutetun mahdollisuutta tarkastaa käsittelyjä ennakolta. Todennäköisesti tietosuojavaltuutetun työmäärä kasvaa, mikä edellyttää henkilöstön lisäämistä arviolta 1 A-virkamiehellä, 1 B-virkamiehellä ja 1 C-virakamiehellä. * Asetuksen 47 artiklassa annetaan tietosuojavaltuutetulle toimivalta saattaa asioita yhteisöjen tuomioistuimen käsiteltäväksi perustamissopimuksessa määrättyjen edellytysten mukaisesti. Vaikka tietosuojavaltuutettu saa käyttää tätä oikeuskeinoa vasta kun asiaan ei ole onnistuttu puuttumaan muilla keinoilla, asioita voidaan joutua saattamaan yhteisöjen tuomioistuimen käsiteltäväksi suhteellisen runsaasti tietosuojavaltuutetun ensimmäisinä toimintavuosina, kunnes tietosuojaa koskeva yhteisön oikeuskäytäntö on muotoutunut. Tästä johtuvan henkilöstön lisätarpeen voidaan arvioida olevan 0,25 A-virkaa, 0,25 B-virkaa ja 0,25 C-virkaa. * Eurodac-järjestelmän perustamisesta sormenjälkien vertailua varten 11 päivänä joulukuuta 2000 annetulla neuvoston asetuksella (EY) N:o 2725/2000 [6] perustetaan riippumaton yhteinen valvontaviranomainen valvomaan Eurodacin keskusyksikön toimintaa ja varmistamaan, ettei keskusyksikön hallussa olevien henkilötietojen käsittelyssä tai käytössä loukata rekisteröityjen oikeuksia. Lisäksi se valvoo, että siirrettäessä henkilötietoja keskusyksiköstä jäsenvaltioille toimitaan lain mukaisesti. Yhteinen valvontaviranomainen lakkautetaan, kun perustamissopimuksen 286 artiklan 2 kohdassa tarkoitettu riippumaton valvontaelin perustetaan. Tietosuojavaltuutettu siis korvaa Eurodacin yhteisen valvontaviranomaisen ja käyttää sen koko toimivaltaa. Eurodac-asetuksessa tietosuojavaltuutetulle määrätyistä tehtävistä johtuva henkilöstötarve arvioidaan 1 A-viraksi, 1 B-viraksi ja 0,50 C-viraksi. [6] Neuvoston asetus (EY) N:o 2725/2000, annettu 11 päivänä joulukuuta 2000, Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi (EYVL L 316, 15.12.2000, s. 1). Yhteisön lainsäätäjän tietosuojavaltuutetun toimistolle antamista uusista tehtävistä johtuva henkilöstönlisäys on näin ollen 11 uutta virkaa, joista 4 A-virkaa, 4 B-virkaa ja 3 C-virkaa. Kun tähän lisätään ne 10 virkaa, jotka esitettiin alkuperäisessä komission ehdotuksessa vuodelta 1999, yhteisön talousarviossa vuodeksi 2002 on varauduttava Euroopan tietosuojavaltuutetun sihteeristön osalta 21 virkaan, joista 10 on A-virkaa, 6 B-virkaa ja 5 C-virkaa. Kuten edellä todettiin, tietosuojavaltuutetun on itse arvioitava, paljonko virkoja ja määrärahoja tarvitaan. Näin ollen komissio rajoittuu pyytämään tässä kirjeessään budjettivallan käyttäjälle resursseja, joita pidetään välttämättöminä, jotta Euroopan tietosuojavaltuutettu voi vähitellen aloittaa toimintansa sitten kun hänet on nimitetty. Tätä taustaa vasten edellä mainittu 11 viran henkilöstötarve, joka on arvioitu tietosuojavaltuutetulle vuoden 1999 jälkeen annettujen uusien tehtävien perusteella, on rajoitettu tässä kirjeessä 5 virkaan. Laskutoimituksen tuloksena tietosuojavaltuutetun sihteeristölle pyydetty henkilöstömäärä vuonna 2002 on 15 virkaa, joista 8 A-virkaa, 4 B-virkaa ja 3 C-virkaa. Komission vuonna 1999 tekemään alkuperäiseen ehdotukseen sisältynyt arvio 10 virasta perustui siihen olettamukseen, että tietosuojavaltuutetun toimisto sisällytetään Euroopan parlamentin infrastruktuuriin samaan tapaan kuin Euroopan oikeusasiamies. Tämä tarkoittaa, että Euroopan parlamentin hallintoyksiköt hoitaisivat osan tietosuojavaltuutetun hallinnollisista tehtävistä. Komissio ei näe mitään syytä hylätä olettamusta tässä kirjelmässä. Itse asiassa Euroopan oikeusasiamiehen toiminnan toteutus on vaikuttanut merkittävästi tietosuojavaltuutetun institutionaaliseen profiiliin. Asetuksessa tietosuojavaltuutettuun sovelletaan monia oikeusasiamiehen elementtejä. Tämä ratkaisu näyttää myös olevan järkevin ja kustannustehokkain. Jos mikään toimielin ei kuitenkaan ole valmis tukemaan tietosuojavaltuutetun toimintaa nykyisen hallintorakenteensa puitteissa, tietosuojavaltuutetulle on annettava resurssit, joilla sen toimisto voi toimia itsenäisesti. Siinä tapauksessa lisähenkilöstön tarve voidaan arvioida 5 viraksi, mikä vastaa suunnilleen tehokkuussäästöä, joka koituu siitä, että Euroopan parlamentin hallintoyksiköt avustavat oikeusasiamiestä [7]. [7] Euroopan oikeusasiamiehen vuosikertomus 2000, s. 251. >TAULUKON PAIKKA> 2.3. Määrärahat 2.3.1. Euroopan tietosuojavaltuutetun ja apulaistietosuojavaltuutetun palkka Komissio on ehdottanut, että Euroopan tietosuojavaltuutettu rinnastetaan Euroopan yhteisöjen tuomioistuimen tuomariin hänen palkkansa, korvaustensa, vanhuuseläkkeensä ja muiden palkkaan liittyvien etujen määrittämisen osalta. Apulaistietosuojavaltuutettu on rinnastettava näiltä osin tuomioistuimen kirjaajaan. Komissio olettaa, että tietosuojavaltuutettu nimitetään asetuksessa säädetyin menettelyin vuoden 2002 huhtikuuhun mennessä. Seuraavassa taulukossa esitetään tietosuojavaltuutetulle ja apulaistietosuojavaltuutetulle pyydetyt määrärahat, jotka on laskettu seuraavasti: * Euroopan tietosuojavaltuutetun peruskuukausipalkka, joka on 112 prosenttia Euroopan yhteisöjen A1-palkkaluokan korkeimmalle tasolle kuuluvan virkamiehen peruspalkasta * apulaistietosuojavaltuutetun peruskuukausipalkka, joka on 101 prosenttia Euroopan yhteisöjen A1-palkkaluokan korkeimmalle tasolle kuuluvan virkamiehen peruspalkasta * Euroopan tietosuojavaltuutetun ja apulaistietosuojavaltuutetun viranhoidon oletetaan alkavan 1 päivänä huhtikuuta 2002 * lukuun 10 kuuluvat palkan sivukulut on laskettu vastaavasti kuin vuoden 2002 talousarvioesityksessä Euroopan oikeusasiamiestä koskevat luvut. >TAULUKON PAIKKA> 2.3.2. Sihteeristön henkilöstö On realistista odottaa, että tietosuojavaltuutettu ottaa mahdollisimman pian palvelukseensa 5 hengen ydinjoukon (1 A-, 2 B- ja 2 C-virkaa), joka kuuluu henkilöstöön 8 kuukauden ajan vuonna 2002. Muut 10 henkilöä (7 A-, 2 B- ja 1 C-virka) otetaan palvelukseen myöhemmässä vaiheessa, ja talousarviossa on varauduttava siihen, että he ovat palveluksessa keskimäärin 4 kuukautta. Komissio on arvioinut peruspalkkoihin tarvittavat määrärahat henkilöstötaulukon mukaisesti olettaen, että henkilöt sijoittuvat kunkin palkkaluokan toiselle tasolle. Muut luvun 11 kohdat on laskettu vastaavasti kuin vuoden 2002 alustavassa talousarvioesityksessä Euroopan oikeusasiamiestä koskevat luvut. Todettakoon, että määrärahat kohdassa 1178 "Toiminnan tuki" on laskettu olettaen hallinnon yleiskustannusten osalta, että jokin toimielimistä ottaa nämä tehtävät hoitaakseen. >TAULUKON PAIKKA> 2.3.3. Infrastruktuuri Osaston 2 kohtiin pyydetyt määrärahat on laskettu Euroopan oikeusasiamiestä koskevien vuoden 2002 talousarvioesityksen lukujen perusteella ja niissä on otettu huomioon myös aloitusvaiheeseen liittyvät kiinteät kustannukset. >TAULUKON PAIKKA> 2.3.4. Yhteenvetotaulukko >TAULUKON PAIKKA> 3. Määrärahapyyntö pääluokkaan III - valtuutus kehittää SIS II (Schengenin tietojärjestelmä) Viime kesäkuun 20 päivänä pidetyssä Coreperin kokouksessa edellinen puheenjohtajavaltio Ruotsi ja puheenjohtajavaltio Belgia tekivät kaksi aloitetta (ensimmäiseen pilariin perustuvan ja kolmanteen pilariin perustuvan), joiden tarkoituksena oli antaa SIS II:n kehittäminen komission tehtäväksi komitean avustamana. [8] Ehdotukset on toimitettu toimivaltaiselle työryhmälle ja työ etenee nopeasti. Kun ehdotukset on hyväksytty, ne toimivat oikeusperustana. [8] EYVL C 183, 29.6.2001, s.12. Budjettineuvosto otti 20 päivänä heinäkuuta 2001 pitämässään kokouksessa vuoden 2002 talousarvioesitykseen komission pääluokkaan kohtaan B5-840 - Schengen 950 000 euroa, joilla rahoitetaan 6 päivänä toukokuuta 1999 tehdyssä toimielinten sopimuksessa [9] tarkoitettuja valmistelutoimia, joita komissio voi toteuttaa, vaikka oikeusperustaa ei ole vielä vahvistettu. [9] EYVL L 172, 18.6.1999, s. 1. Ruotsin ja Belgian aloitteen liitteenä olevassa rahoitusselvityksessä menot (osa B) arvioidaan 14 550 000 euroksi viiden vuoden ajalle jaettuna (mukana hankkeen johtaja ja toimijat) ja henkilöstötarve (osa A) 4 viraksi (2 A-virkaa, 1 kansallinen asiantuntija ja 1 C-virka). Tässä valmisteluvaiheessa komissio pitää parhaana ratkaisuna ottaa koko näitä virkoja koskeva määrä tukihenkilöstön määrärahoihin. Alamomenttiin A-7000 - Ylimääräinen henkilöstö - on laskettu tarvittavan 224 000 euroa (2 x 91 000 + 42 000). Kansallisia asiantuntijoita koskevaan alamomenttiin A-7003 on otettava 43 000 euroa vuonna 2002. Näin ollen osasto A-7 kasvaa 267 000 eurolla. Henkilöstön palvelukseenotosta aiheutuu tuloja momenttiin 400 (veroja) 34 043 euroa ja momenttiin 403 (pidätyksiä palkasta) 5 954 euroa, mikä on yhteensä 39 997 euroa. Kun neuvosto on vahvistanut oikeusperustan, sekä toimintamäärärahojen että henkilöstö- ja hallintoresurssien tarvetta keskipitkällä aikavälillä on tarkasteltava uudelleen. YHTEENVETO KAIKISTA VUODEN 2002 MÄÄRÄRAHOISTA (euroa) >TAULUKON PAIKKA> (*) Mukaan luettuna 167 miljoonaa euroa maksuja, joita henkilöstö suorittaa eläkejärjestelmään 6.5.1999 tehdyn toimielinten sopimuksen liitteenä olevan rahoitusnäkymätaulukon alaviitteen nro 2 ja EU21 rahoituskehyksen mukaisesti. TULOTAULUKKO PÄÄLUOKKA VIII B - EUROOPAN TIETOSUOJAVALTUUTETTU >TAULUKON PAIKKA> OSASTO 4 - ERILAISET YHTEISÖN VEROT JA MAKSUT LUKU 4 0 - PALKOISTA SUORITETTAVAT PIDÄTYKSET Veron tuotto toimielimen jäsenten, virkamiesten ja muuhun henkilöstöön kuuluvien palkkioista, palkoista ja korvauksista >TAULUKON PAIKKA> Pöytäkirja Euroopan yhteisöjen erioikeuksista ja vapauksista ja erityisesti sen 13 artikla. Neuvoston asetus N:o 422/67/ETY, N:o 5/67/Euratom, annettu 25 päivänä heinäkuuta 1967, komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan sekä ensimmäisen oikeusasteen tuomioistuimen presidentin, jäsenten ja kirjaajan palkkajärjestelyistä (EYVL 187, 8.8.1967, s. 1), sellaisena kuin se on viimeksi muutettuna asetuksella (EY, Euratom, EHTY) N:o 2778/98 (EYVL L 347, 23.12.1998, s. 1). Neuvoston asetus (ETY, Euratom, EHTY) N:o 260/68, annettu 29 päivänä helmikuuta 1968, Euroopan yhteisöille suoritettavaan veroon sovellettavien edellytysten ja menettelyn vahvistamisesta (EYVL L 56, 4.3.1968, s. 8), sellaisena kuin se on viimeksi muutettuna asetuksella (EHTY, EY, Euratom) N:o 2954/98 (EYVL L 307, 17.11.1998, s. 3). Ehdotus: Euroopan parlamentin, neuvoston ja komission päätös Euroopan tietosuojavaltuutetun ja apulaistietosuojavaltuutetun tehtävien hoitamista koskevasta ohjesäännöstä ja yleisistä ehdoista, 18.7.2001, (KOM(2001) 411 lopullinen). Momentti 4 0 1 - Henkilöstön osuus eläkejärjestelmän rahoituksesta >TAULUKON PAIKKA> Euroopan yhteisöjen virkamiehiin sovellettavat henkilöstösäännöt ja erityisesti niiden 83 artiklan 2 kohta. Momentti 4 0 3 - Palveluksessa olevien toimielimen jäsenten, virkamiesten ja muun henkilöstön palkkauksesta pidätettävän tilapäisen maksun tuotto >TAULUKON PAIKKA> Pöytäkirja Euroopan yhteisöjen erioikeuksista ja vapauksista ja erityisesti sen 13 artikla. Neuvoston asetus N:o 422/67/ETY, N:o 5/67/Euratom, annettu 25 päivänä heinäkuuta 1967, komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan sekä ensimmäisen oikeusasteen tuomioistuimen presidentin, jäsenten ja kirjaajan palkkajärjestelyistä (EYVL 187, 8.8.1967, s. 1), sellaisena kuin se on viimeksi muutettuna asetuksella (EY, Euratom, EHTY) N:o 2778/98 (EYVL L 347, 23.12.1998, s. 1). Neuvoston asetus (EHTY, ETY, Euratom) N:o 3831/91, annettu 19 päivänä joulukuuta 1991, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen muuttamisesta tilapäisen maksun käyttöön ottamiseksi (EYVL L 361, 31.12.1991, s. 7). Ehdotus: Euroopan parlamentin, neuvoston ja komission päätös Euroopan tietosuojavaltuutetun ja apulaistietosuojavaltuutetun tehtävien hoitamista koskevasta ohjesäännöstä ja yleisistä ehdoista, 18.7.2001, (KOM(2001) 411 lopullinen). >TAULUKON PAIKKA> OSASTO 9 - SEKALAISET TULOT LUKU 9 0 - SEKALAISET TULOT Momentti 9 0 0 - Sekalaiset tulot >TAULUKON PAIKKA> PÄÄLUOKKA III - KOMISSIO >TAULUKON PAIKKA> OSASTO 4 - ERILAISET YHTEISÖN VEROT JA MAKSUT LUKU 4 0 - PALKOISTA SUORITETTAVAT PIDÄTYKSET Momentti 4 0 0 - Veron tuotto toimielimen jäsenten, virkamiesten ja muuhun henkilöstöön kuuluvien palkkioista, palkoista ja korvauksista >TAULUKON PAIKKA> Ei muutosta selvitysosaan Momentti 4 0 3 - Palveluksessa olevien toimielimien jäsenten, virkamiesten ja muun henkilöstön palkkauksesta pidätettävän tilapäisen maksun tuotto >TAULUKON PAIKKA> Ei muutosta selvitysosaan MENOTAULUKKO PÄÄLUOKKA VIII B - EUROOPAN TIETOSUOJAVALTUUTETTU >TAULUKON PAIKKA> OSASTO 1 - TOIMIELIMEN HENKILÖSTÖMENOT LUKU 1 0 - TOIMIELIMEN JÄSENET Momentti 1 0 0 - Palkat, korvaukset ja palkkoihin liittyvät lisät >TAULUKON PAIKKA> Neuvoston asetus N:o 422/67/ETY, 5/67/Euratom, annettu 25 päivänä heinäkuuta 1967, komission puheenjohtajan ja jäsenten sekä tuomioistuimen presidentin, tuomareiden, lakimiesten ja kirjaajien palkkaetujen vahvistamisesta (EYVL 187, 8.8.1967, s. 1), sellaisena kuin se on viimeksi muutettuna asetuksella (ETY, Euratom, EHTY) N:o 3762/92 (EYVL L 383, 29.12.1992, s. 4). Ehdotus: Euroopan parlamentin, neuvoston ja komission päätös Euroopan tietosuojavaltuutetun ja apulaistietosuojavaltuutetun tehtävien hoitamista koskevasta ohjesäännöstä ja yleisistä ehdoista, 18.7.2001, (KOM(2001) 411 lopullinen). Momentti A-101 Tapaturma- ja sairausvakuutukset ja muut sosiaaliturvamaksut >TAULUKON PAIKKA> Toimielimen jäsenten palkkajärjestely ja erityisesti sen 11 ja 14 artikla. Määräraha on tarkoitettu kattamaan: - toimielimen osuuden (0,97 %) tapaturma- ja ammattitautivakuutuksesta, - toimielimen osuuden (3,4 %) sairausvakuutuksesta, - syntymälisät, - kuolemantapauksen yhteydessä maksettavat korvaukset. Momentti 1 0 2 - Siirtymäkorvaukset >TAULUKON PAIKKA> Toimielimen jäsenten palkkajärjestely ja erityisesti sen 7 artikla. Momentti on tarkoitettu kattamaan siirtymäkorvaukset, perhelisät ja asuinmaan mukaiset korjauskertoimet. Momentti 1 0 3 - Eläkkeet >TAULUKON PAIKKA> Toimielimen jäsenten palkkajärjestely ja erityisesti sen 8, 9, 15 ja 18 artikla. Momentti on tarkoitettu kattamaan vanhuuseläkkeet ja toimielimen jäsenen asuinmaasta riippuvan korjauskertoimen sekä lesken- ja/tai orvoneläkkeet ja heidän asuinmaansa mukaiset korjauskertoimet. Momentti 1 0 4 - Virkamatkakulut, matkakulut ja muut niihin liittyvät menot >TAULUKON PAIKKA> Toimielimen jäsenten palkkajärjestely ja erityisesti sen 6 artikla. Määräraha on tarkoitettu kattamaan matkakustannukset, virkamatkojen päivärahat sekä virkamatkojen yhteydessä syntyvät lisä- tai erityiskulut. Momentti 1 0 5 - Tehtävien aloittamiseen ja päättymiseen liittyvät korvaukset ja kustannukset >TAULUKON PAIKKA> Toimielimen jäsenten palkkajärjestely ja erityisesti sen 5 artikla. Momentti on tarkoitettu kattamaan jäsenten (sekä heidän perheenjäsentensä) matkakulut, asettautumis- ja uudelleenasettautumiskorvaukset sekä muuttokulut tehtävien aloittamisen ja tehtävien päättymisen yhteydessä. Momentti 1 0 6 - Kurssit >TAULUKON PAIKKA> Määräraha on tarkoitettu kattamaan kielikursseille ja muihin ammatillisiin koulutusseminaareihin osallistumisesta aiheutuvat kulut. Momentti 1 0 9 - Palkkajärjestelyn mukauttaminen >TAULUKON PAIKKA> Asetus toimielimen jäsenten palkkajärjestelystä ja erityisesti sen 4 a artikla sekä varainhoitoasetus. Määräraha on tarkoitettu kattamaan korjauskertoimen sekä palkkoihin ja eläkkeisiin neuvoston päättämällä tavalla varainhoitovuoden aikana mahdollisesti tehtävät muutokset. LUKU 1 1 - PALVELUKSESSA OLEVA HENKILÖSTÖ Momentti 1 1 0 - Virkamiehet ja väliaikaiset toimihenkilöt, joilla on henkilöstötaulukkoon kuuluva toimi Euroopan yhteisöjen virkamiehiin sovellettavat henkilöstösäännöt ja erityisesti niiden 62 ja 66 artikla. Alamomentti 1 1 0 0 - Peruspalkat >TAULUKON PAIKKA> Määräraha on tarkoitettu kattamaan virkamiesten ja väliaikaisen henkilöstön peruspalkat. Alamomentti 1 1 0 1 - Perhelisät >TAULUKON PAIKKA> Määräraha on tarkoitettu kattamaan virkamiesten ja väliaikaisten toimihenkilöiden perhelisät, jotka ovat: - kotitalouslisä - huollettavana olevasta lapsesta maksettava lisä - koulutuslisä. Alamomentti 1 1 0 2 - Ulkomaankorvaukset ja maastamuuttokorvaukset (mukaan lukien EHTY:n henkilöstösäännön 97 artikla) >TAULUKON PAIKKA> Määräraha on tarkoitettu kattamaan virkamiesten ja väliaikaisen henkilöstön ulkomaankorvaukset ja maastamuuttokorvaukset. Alamomentti 1 1 0 3 - Kiinteämääräiset korvaukset >TAULUKON PAIKKA> Määräraha on tarkoitettu kattamaan kiinteämääräisen korvauksen, jota maksetaan ura-alueen C toimenhaltijoille. Momentti 1 1 1 - Muu henkilöstö >TAULUKON PAIKKA> Euroopan yhteisöjen muuta henkilöstöä koskevat palvelussuhteen ehdot ja erityisesti niiden 3 artikla ja III osasto. Määräraha on tarkoitettu kattamaan ylimääräisen ja paikallisen henkilöstön sekä erityisavustajien palkkiot sekä työnantajan sosiaaliturvamaksut. Momentti 1 1 2 - Täydennyskoulutus >TAULUKON PAIKKA> Euroopan yhteisöjen virkamiehiin sovellettavat henkilöstösäännöt ja erityisesti niiden 24 artiklan 8 kohta. Momentti 1 1 3 - Sairaus-, tapaturma-, ammattitauti- ja työttömyysvakuutus sekä eläkeoikeuksien säilyttäminen >TAULUKON PAIKKA> Euroopan yhteisöjen virkamiehiin sovellettavat henkilöstösäännöt. Määräraha on tarkoitettu kattamaan toimielimen osuuden sairausvakuutuksesta (72 artikla) ja tapaturma- ja ammattitautivakuutuksesta (73 artikla), toimielimen osuuden erityisen työttömyysrahaston muodostamisesta (Euroopan yhteisöjen muuta henkilöstöä koskevat palvelusuhteen ehdot, 28 artiklan 7 kohta) sekä toimielimen maksut väliaikaisten toimihenkilöiden eläkeoikeuden muodostamiseksi tai säilyttämiseksi maassa, josta he ovat lähtöisin (Euroopan yhteisöjen muuta henkilöstöä koskevat palvelusuhteen ehdot, 42 artikla). Määräraha kattaa myös virkamiesten ja muuhun henkilöstöön kuuluvien vuosittaisen lääkärintarkastuksen kustannukset sekä kyseisen tarkastuksen yhteydessä teetetyt analyysit ja tutkimukset. Momentti 1 1 4 - Erilaiset lisät ja korvaukset >TAULUKON PAIKKA> Euroopan yhteisöjen virkamiehiin sovellettavat henkilöstösäännöt ja erityisesti niiden 70, 74 ja 75 artikla. Määräraha on tarkoitettu kattamaan syntymälisän (70, 74 ja 75 artikla), kiinteämääräiset matkakulut asemapaikasta lähtöpaikkakunnalle (liitteessä VII oleva 8 artikla), asumis- ja työmatkakorvaukset (liitteessä VII oleva 14 a ja 14 b artikla), kiinteämääräiset edustuskulukorvaukset (liitteessä VII oleva 14 artikla), kiinteämääräiset matkakulukorvaukset (liitteessä VII oleva 15 artikla) ja tilinpitäjien ja ennakoidenhoitajien erityiskorvaukset (75 artikla). Momentti 1 1 5 - Ylityöt >TAULUKON PAIKKA> Euroopan yhteisöjen virkamiehiin sovellettavat henkilöstösäännöt ja erityisesti niiden 56 artikla ja liite VI. Euroopan yhteisöjen henkilöstösääntöjen määräysten mukaan ylityöstä maksetaan vain ura-alueiden C ja D virkamiehille sekä muuhun henkilöstöön kuuluville heidän peruspalkkaansa suhteutettuna. Momentti 1 1 7 - Tukipalvelut Alamomentti 1 1 7 5 - Kääntämisestä ja tulkkauksesta aiheutuvat kulut >TAULUKON PAIKKA> Määräraha on tarkoitettu kattamaan tukipalveluista aiheutuvat kulut, erityisesti vuosikertomuksen ja muiden asiakirjojen kääntämisestä ja kirjoittamisesta, sopimuspalkalla työskentelevien ja tilapäisten tulkkien palveluista aiheutuvat kulut sekä muut oheiskulut. Alamomentti 1 1 7 8 - Toiminnan tuki >TAULUKON PAIKKA> Määräraha on tarkoitettu kattamaan "hallintokulut", joita toimielimelle aiheutuu siitä, että se suorittaa Euroopan tietosuojavaltuutetun puolesta yleisiä tehtäviä, kuten sopimusten, palkkojen ja korvausten hallinnointia, atk-palveluita jne. Momentti 1 1 8 - Tehtävien aloittamiseen, päättymiseen ja toisiin tehtäviin siirtymiseen liittyvät korvaukset ja kulut >TAULUKON PAIKKA> Euroopan yhteisöjen virkamiehiin sovellettavat henkilöstösäännöt. Määräraha on tarkoitettu kattamaan palvelukseen ottoon liittyvien menettelyjen kulut (27-31 ja 33 artikla sekä liite III), virkamiesten (ja heidän perheenjäsentensä) matkakulut tehtävien aloittamisen, tehtävien päättymisen ja toisiin tehtäviin siirtymisen yhteydessä (20 ja 71 artikla ja liitteessä VII oleva 7 artikla), korvaukset henkilöstölle, jonka on vaihdettava asuinpaikkaa tehtävien aloittamisen, tehtävien päättymisen ja toisiin tehtäviin siirtymisen yhteydessä (liitteessä VII oleva 5 ja 6 artikla), muuttokulut (20 ja 71 artikla ja liitteessä VII oleva 9 artikla) ja päivärahat sellaiselle henkilöstölle, joka osoittaa joutuneensa vaihtamaan asuinpaikkaa tehtävien aloittamisen yhteydessä (20 ja 71 artikla ja liitteessä VII oleva 10 artikla). Momentti 1 1 9 - Virkamiesten ja muun henkilöstön palkkojen mukauttaminen >TAULUKON PAIKKA> Euroopan yhteisöjen virkamiehiin sovellettavat henkilöstösäännöt. Määräraha on tarkoitettu kattamaan korjauskerrointen vaikutukset (64 ja 65 artikla ja liite XI) sekä neuvoston varainhoitovuoden aikana päättämien mahdollisten palkkojen mukautusten vaikutukset (65 artikla ja liite XI). LUKU 1 2 - TEHTÄVIEN LOPULLISEEN PÄÄTTYMISEEN LIITTYVÄT KORVAUKSET JA MAKSUT Momentti 1 2 1 - Tehtävistä vapauttamiseen, eläkkeelle siirtämiseen ja irtisanomiseen liittyvät korvaukset >TAULUKON PAIKKA> Euroopan yhteisöjen virkamiehiin sovellettavat henkilöstösäännöt ja erityisesti niiden 41 ja 50 artikla ja liite IV. Momentti on tarkoitettu kattamaan tehtävistä vapautetuille tai yksikön edun vuoksi eläkkeelle siirretyille virkamiehille maksettavat korvaukset. Momentti 1 2 3 - Sairausvakuutus >TAULUKON PAIKKA> Euroopan yhteisöjen virkamiehiin sovellettavat henkilöstösäännöt ja erityisesti niiden 72 artikla. Momentti on tarkoitettu kattamaan työnantajan osuus momentissa 1 2 1 mainittujen korvauksensaajien sairausvakuutuksesta. Momentti 1 2 9 - Korvausten mukauttaminen >TAULUKON PAIKKA> Euroopan yhteisöjen virkamiehiin sovellettavat henkilöstösäännöt. Momentti on tarkoitettu kattamaan niiden korjauskertoimien vaikutus, joita sovelletaan momentissa 1 2 1 (64 ja 65 artikla) tarkoitettuihin korvauksiin, sekä neuvoston varainhoitovuoden aikana päättämien palkkojen mukautusten vaikutukset (65 artikla). LUKU 1 3 - VIRKAMATKAT Momentti 1 3 0 - Virkamatkakulut, matkakulut ja muut niihin liittyvät menot >TAULUKON PAIKKA> Euroopan yhteisöjen virkamiehiin sovellettavat henkilöstösäännöt ja erityisesti niiden 71 artikla ja sen liitteessä VII olevat 11 - 13 artiklat. Määräraha on tarkoitettu kattamaan matkustuskustannukset, päivärahat ja tehtävien suorittamiseen liittyvät satunnaiset kulut tai erityiskulut. LUKU 1 5 - HARJOITTELU JA VIRKAMIESVAIHTO Momentti 1 5 0 - Toimielimessä järjestettävistä harjoittelujaksoista ja toimielimen ja jäsenvaltioiden julkishallinnon välisestä henkilöstövaihdosta aiheutuvat kustannukset >TAULUKON PAIKKA> Määräraha on tarkoitettu kattamaan harjoittelijoiden päiväraha-, matkustus- ja virkamatkakustannukset, tapaturma- ja sairausvakuutuksen kurssien aikana sekä Euroopan tietosuojavaltuutetun, jäsenvaltioiden julkisen sektorin ja kansainvälisten järjestöjen välisestä henkilövaihdosta aiheutuvat menot. LUKU 1 6 - SOSIAALIPALVELUT Momentti 1 6 0 - Poikkeukselliset tuet >TAULUKON PAIKKA> Euroopan yhteisöjen virkamiehiin sovellettavat henkilöstösäännöt ja erityisesti niiden 76 artikla. Määräraha on tarkoitettu kattamaan erityisen vaikeassa tilanteessa olevien virkamiesten ja muun henkilöstön hyväksi toteutettujen toimenpiteiden kustannukset. LUKU 1 7 - EDUSTUSKULUT Momentti 1 7 0 - Edustuskulut >TAULUKON PAIKKA> Määräraha on tarkoitettu kattamaan vastaanotto- ja edustuskulut sekä edustamiseen tarvittavien tarvikkeiden hankkimisen. LUKU 1 8 - TOIMIELINTEN YHTEISTYÖ Momentti 1 8 6 - Henkilöstöön kuuluvien keskinäinen sosiaalinen toiminta >TAULUKON PAIKKA> Määräraha on tarkoitettu kattamaan kaikkien sellaisten aloitteiden rahoittamisen, joiden tarkoituksena on lisätä eri kansallisuuksia edustavien työntekijöiden välisiä sosiaalisia suhteita, esimerkiksi avustukset henkilöstökerhoille, yhdistyksille ja kulttuuritoiminnalle, sekä osallistumisen pysyvän virkistyskeskuksen kustannuksiin (kulttuuri- ja urheilutoiminta jne.). >TAULUKON PAIKKA> OSASTO 2 - KIINTEISTÖT, TARVIKKEET JA SEKALAISET KÄYTTÖMENOT INVESTOINNIT KIINTEÄÄN OMAISUUTEEN, KIINTEISTÖJEN VUOKRAUS JA NIIHIN LIITTYVÄT KULUT Momentti 2 0 0 - Vuokrat, maksut ja kiinteistömenot >TAULUKON PAIKKA> Hallinnollinen järjestely Euroopan tietosuojavaltuutetun ja toimitilat tarjoavan toimielimen välillä. Määräraha on tarkoitettu kattamaan toimitilojen vuokran, vakuutukset, veden, sähkön, lämmityksen, siivouksen, kunnossapidon, turvallisuuden ja valvonnan, sekalaiset kiinteistömenot sekä kyseisten toimitilojen muutos-, korjaus- ja kunnostustyöt. LUKU 2 1 - TIETOJENKÄSITTELY JA TELEVIESTINTÄ Momentti 2 1 0 - Atk-laitteisiin, -käyttöön ja -palveluihin liittyvät menot >TAULUKON PAIKKA> Määräraha on tarkoitettu kattamaan: - laitteistojen hankkimiseen, vuokraamiseen, huoltoon ja kunnossapitoon sekä ohjelmistojen kehittämiseen liittyvät kustannukset, - atk-järjestelmien toimintaa ja kunnossapitoa koskevan avustuksen, - kolmansille annetut tietojenkäsittelytehtävät ja muut tietojenkäsittelykustannukset. Momentti 2 1 1 - Televiestintään liittyvät laitteet, asennukset ja palvelut >TAULUKON PAIKKA> Määräraha on tarkoitettu kattamaan televiestintään liittyvien laitteistojen vuokraus-, huolto- ja ylläpitokustannukset ja muut televiestintään liittyvät kustannukset (siirtoverkot, puhelinvaihteet, puhelimet ja vastaavat sekä telekopiolaitteet, teleksit, asennuskulut jne.). LUKU 2 2 - IRTAIN OMAISUUS JA SIIHEN LIITTYVÄT KULUT Momentti 2 2 0 - Irtain omaisuus ja siihen liittyvät kulut >TAULUKON PAIKKA> Määräraha on tarkoitettu kattamaan kulut, jotka aiheutuvat seuraavista: - laitteet, kuten puhelimet ja laskimet, sekä arkistot jne., - toimistolaitteet (kirjoituskoneet, kopiokoneet, tulostimet jne.), - teknisten laitteistojen korvaaminen ja ylläpito, - tekniset välineet, - kalusteiden hankkiminen ja korvaaminen, - muut asiaan liittyvät kulut ja liitännäiskulut. Momentti 2 2 2 - Kuljetuskalusto >TAULUKON PAIKKA> Määräraha on tarkoitettu kattamaan: - ajoneuvokannan hankinnan ja uusimisen, - kulut, jotka aiheutuvat ajoneuvojen lyhyt- ja pitkäaikaisesta vuokraamisesta, kun tarpeet ylittävät ajoneuvokannan kapasiteetin, - virka-autojen huolto-, korjaus- ja vakuutuskulut (polttoaineen, voiteluaineiden, renkaiden, sekalaisten tarvikkeiden, varaosien, työkalujen jne. osto). Momentti 2 2 3 - Asiakirjakokoelma- ja kirjastomenot >TAULUKON PAIKKA> Määräraha on tarkoitettu kattamaan erityisesti seuraavat Euroopan tietosuojavaltuutetun kirjastoon liittyvät menot: - kirjaston päivittäminen, materiaalin tilaaminen, kääntäminen ja hankkiminen; kirjaston hoitaminen, - sanomalehtien, aikakauslehtien ja uutistoimistojen tilausmaksut; tilausten uudistukset sekä liitännäiskustannukset. LUKU 2 3 - HALLINNOSTA JOHTUVAT TOISTUVAISMENOT Momentti 2 3 0 - Hallinnosta johtuvat toistuvaismenot >TAULUKON PAIKKA> Määräraha on tarkoitettu kattamaan: - paperin, kirjekuorien ja toimistotarvikkeiden hankinnan sekä kopioinnin (kopiointipaperi, julkaisuissa käytettävä paperi, jakelu perinteisesti tai sähköisesti, toimistotarvikkeet jne.), - postituksen, postimaksut, kuriiripalvelut, paketit ja yleisölle jakelun, - puhelinten vuokrauksen, puhelin-, sähke- ja teleksimaksut, sähköisen tiedonsiirron kulut ja näihin liittyvät asennuskustannukset, - muut toistuvat hallintomenot (rahoituskustannukset, juridiset kustannukset jne.). LUKU 2 5 - KOKOUSKULUT Momentti 2 5 0 - Kokoukset yleensä >TAULUKON PAIKKA> Määräraha on tarkoitettu kattamaan asiantuntijoiden ja muiden komiteoihin, työryhmiin tai työkokouksiin kutsuttujen matka- ja oleskelukulut ja vastaavat kulut sekä palvelukseen ottamista koskevat kulut (ilmoittaminen, hakijoiden kutsuminen jne.). LUKU 2 6 - TUTKIMUS-, SELVITYS- JA KUULEMISKULUT Momentti 2 6 0 - Kuulemiset, tutkimukset ja selvitykset >TAULUKON PAIKKA> Määräraha on tarkoitettu kattamaan kulut tutkimuksista ja/tai selvityksistä, jotka teetetään ulkopuolisilla asiantuntijoilla ja tutkimuskeskuksilla, sekä kulut kyseisten tutkimusten julkaisusta ja muut liitännäiskulut. LUKU 2 7 - JULKAISU- JA TIEDOTUSMENOT Momentti 2 7 0 - Julkaisu- ja tiedotusmenot >TAULUKON PAIKKA> Määräraha on tarkoitettu kattamaan julkaisu- ja tiedotusmenot ja erityisesti: - Euroopan yhteisöjen virallisessa lehdessä julkaisemisesta aiheutuvat kulut, - virallisilla kielillä julkaistavien julkaisujen kopioimis- ja painatuskustannukset (vuosikertomus jne.), - Euroopan tietosuojavaltuutetun tiedotustarkoituksiin (perinteisesti tai sähköisesti) painetun materiaalin, - muut toimielimen tiedotuspolitiikkaan liittyvät kustannukset (symposiumit, seminaarit, osallistuminen julkisiin tapahtumiin jne.). LUKU 2 9 - AVUSTUKSET JA RAHOITUSOSUUDET Momentti 2 9 9 - Muut avustukset >TAULUKON PAIKKA> Momentti on tarkoitettu kattamaan kulut (muut kuin momentissa 2 7 0 mainitut), jotka aiheutuvat Euroopan tietosuojavaltuutetun luona vierailevista ryhmistä, sekä suhdetoiminta- ja tiedotusmenot (muun muassa mielipiteenmuokkaajille suunnattu tiedotus), jotka liittyvät Euroopan tietosuojavaltuutetun tavoitteisiin, toimintaan ja rooliin. >TAULUKON PAIKKA> OSASTO 10 - MUUT MENOT LUKU 10 0 - ALUSTAVAT VARAUKSET >TAULUKON PAIKKA> Euroopan yhteisöjen yleiseen talousarvioon sovellettava varainhoitoasetus, annettu 21 päivänä joulukuuta 1977 (EYVL L 356, 31.12.1977, s. 1), sellaisena kuin se on viimeksi muutettuna asetuksella (EY, EHTY, Euratom) N:o 762/2001 (EYVL L 111, 20.4.2001, s. 1). LUKU 10 1 - VARAUS ENNAKOIMATTOMIA MENOJA VARTEN >TAULUKON PAIKKA> Luku on tarkoitettu kattamaan varainhoitovuoden aikana tehdyistä talousarviota koskevista päätöksistä koituvia ennakoimattomia menoja. PÄÄLUOKKA III - KOMISSIO >TAULUKON PAIKKA> Momentti A-7000- Ylimääräiset toimihenkilöt >TAULUKON PAIKKA> Ei muutosta selvitysosaan Momentti A-7003 - Kansalliset ja kansainväliset virkamiehet sekä yksityisen sektorin toimihenkilöt, jotka on väliaikaisesti siirretty toimielimen palvelukseen >TAULUKON PAIKKA> Ei muutosta selvitysosaan